На основу члана 19. Закона о јавном информисању и медијима („Сл.гласник РС“, број 83/14, 58/15, 12/16-аутентично тумачење), члана 4. Правилника о суфинансирању пројеката за остваривање јавног интереса у области јавног информисања („Службени гласник Републике Србије“, број 16/16, 8/17 и 6/23), Одлуке о буџету општине Ивањица за 2023. годину („Сл. лист општине Ивањица“, број 15/22), **Општинско веће општине Ивањица,**01 број 06-07/23, дана 14. марта 2023. године, **д о н о с и**

**О Д Л У К У**

**О** **РАСПИСИВАЊУ КОНКУРСА ЗА СУФИНАНСИРАЊЕ ПРОЈЕКАТА КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ОПШТИНЕ ИВАЊИЦА ЗА 2023. ГОДИНУ**

 **I** **РАСПИСУЈЕ СЕ** конкурс за суфинансирање пројеката којима се остварује јавни интерес у области јавног информисања на територији општине Ивањица за 2023. години, **за производњу медијских садржаја.**

 **II** Средства за суфинансирање пројеката којима се остварују јавни интерес у области јавног информисања, обезбеђена су Одлуком о буџету општине Ивањица за 2023. годину („Сл. лист општине Ивањица“, број 15/22), на разделу 4- Општинска управа, програм 1201-развој културе, програмска активност 0004- остваривање и унапређивања јавног интереса у области јавног информисања, економска класификација 454- Субвенције приватним предузећима, функција 830 – услуге емитовања и штампања, позиција плана у буџету 102/0.

 **Укупна средства за пројектно суфинансирање која се расподељују, за производњу медијских садржаја износе** **7.000.000,00** **динара ( седам милиона динара).**

 **III** Средства која се расподељују на основу спроведеног Конкурса, расподељују се у складу са условима и критеријумима за доделу помоћи мале вредности (de minimis помоћи).

**IV** Одлуку објавити на ВЕБ-сајту општине Ивањица и „Службеном листу општине Ивањица“.

**ОПШТИНА ИВАЊИЦА - ОПШТИНСКО ВЕЋЕ -**

**01 Број: 020-6/2023**

 **ПРЕДСЕДНИК ОПШТИНЕ**

 Момчило Митровић

Р е п у б л и к а С р б и ј а

ОПШТИНА ИВАЊИЦА

**ОПШТИНСКО ВЕЋЕ**

**01Број:06-3/2023**

Датум: 08.02.2023. године

И В А Њ И Ц А

На основу чланова 137. и 138. Закона о спорту („Службени гласник РС“ број 10/2016), члана 46. Закона о локалној самоуправи („Службени гласник РС“ број 129/07 и 83/14 др. закон и 47/2018), члана 60. Статута општине Ивањица („Службени лист општине Ивањица“ број 1/2019) и Правилника о одобравању и финансирању програма којима се задовољавају потребе и интереси грађана у области спорта на територији општине Ивањица („Службени лист општине Ивањица“ број 1/2017), Општинско веће општине Ивањица на седници одржаној **08.02.2023.**године доноси

**Р Е Ш Е Њ Е**

**о финансирању програма спортских организација на територији општине Ивањица за 2023.годину**

**I ДОНОСИ СЕ** Решење о финансирању програма спортских организација на територији општине Ивањица за 2023.годину са следећим износима :

|  |  |  |  |
| --- | --- | --- | --- |
| Редни број | Назив организације | Врста програма | Предлог за финансирање |
| 1. | Фудбалски клуб „Јавор Матис“ Ивањица | Редовни годишњи програми | 6.000.000 рсд |
| 2. | Омладински кошаркашки клуб „Ивањица“ | Редовни годишњи програми | 3.750.000 рсд |
| 3. | Атлетски клуб „Јавор“ | Редовни годишњи програми | 800.000 рсд |
| 4. | Планинарско друштво „Голија“ | Редовни годишњи програми | 350.000 рсд |
| 5. | Спортски савез Ивањице | Редовни годишњи програми | 6.000.000 рсд |
| 6. | СК „MY GYM“ | Редовни годишњи програми | 395.500 рсд |
| 7. | Женски одбојкашки клуб „Ивањица“ | Редовни годишњи програми | 1.700.000 рсд |
| 8. | Карате клуб „Јавор“ | Редовни годишњи програми | 850.000 рсд |
| 9. | Клуб малог фудбала „Ивањица“ | Редовни годишњи програми | 2.100.000 рсд |
| 10. | СД „Бошко Петровић“ | Редовни годишњи програми | 750.000 рсд |
| 11. | ФК „Прилике“ | Редовни годишњи програми | 1.100.000 рсд |
| 12. | Lin Kuei | Редовни годишњи програми | 300.000 рсд |
| 13. | Фудбалски клуб „Брезова“ | Редовни годишњи рограми | 350.000 рсд |
| 14. | Спортско одбојкашко удружење „Прилике“ | Редовни годишњи програми | 800.000 рсд |
| 15. | Скијашки клуб „Голија“  | Редовни годишњи програми | 970.000 рсд |
| 16. | Фудбалски савез Ивањица | Редовни годишњи програми | 850.000 рсд |
| 17. | ОФК Ивањица | Редовни годишњи програми | 750.000 рсд |
| 18. | Омладински кошаркашки клуб „Јавор“ | Редовни годишњи програми | 700.000 рсд |
| 19. | ФК Девићи | Редовни годишњи програми | 550.000 рсд |

|  |
| --- |
|  **УКУПНО: 29.065.500 рсд** |

**II** Средства за 2023.годину биће исплаћена спортским организацијама из буџета општине Ивањица за 2023.годину, Програм 1301 – Развој спорта и омладине, Програмска активност 0001 – Подршка локалним спортским организацијама удружењима и савезима, економска класификације 481941 – дотације невладиним организацијама, функcија 810 – услуге рекреације и спорта, позиција плана 98/0.

**III** 28 спортских организација са територије општине Ивањица је пријавило до 20. априла 2022.године. своје годишње програме за финасирање у 2023.години. Комисија за спорт општине Ивањица је увидом у документацију које су поднеле спортске организације извршила категоризацију, оцењивање и бодовање свих годишњих програма и дала предлог да се 19 годишњих програма за 2023. годину финансирају из буџета општине Ивањица.

**IV** Након доношења овог Решења општина Ивањица ће са сваком спортском организациом која се финансира из буџета општине потписати уговор о наменском трошењу буџетских средстава.

 Потписивање уговора, као и транфери првих рата од укупно одобрених средстава извршиће се након усвајања коначног и завршног Извештаја за 2022.годину, као и достављања Извештаја комерцијалне ревизије од стране спортских организација које су у 2021-ој години имале опредељена средства из буџета општине Ивањица у износима већим од 1.000.000 динара.

**V** У име општине Ивањица уговор са спортским организацијама ће закључити Председник општине.

**VI** Ово Решење ступа на снагу даном доношења, а биће ојављено у „Службеном листу општине Ивањица“ и на веб сајту општине Ивањица.

**ПРЕДСЕДНИК ОПШТИНЕ**

 Момчило Митровић

**О Б Р А З Л О Ж Е Њ Е**

На основу члана 138. Закона о спорту („Службени гласник РС“ број 10/2016) предвиђено је да јединице локалне самоуправе преко надлежних органа одређују ближе услове, критеријуме, начин и поступак доделе средстава из буџета јединице локалне самоуправе, односно одобравање програма за задовољавање потреба и интереса грађана у области спорта на територији јединице локалне самоуправе, као и начин јавног ојављивања података о предложеним програмима за финансирање, одобреним програмима и реализацији одобрених програма.

Општинско веће општине Ивањица је на седници одржаној 30.01.2017. донело **Правилник о категоризацији спортских организација на територији општине Ивањица** („Службени лист општине Ивањица“ број 1/2017) и **Правилник о одобравању и финансирању програма којима се задовољавају потребе и интереси грађана у области спорта на територији општине Ивањица** („Службени лист општине Ивањица“ број 1/2017).

Председник општине именовао је **Комисију за спорт општине Ивањица** Решењем број 400-53/2021-01 од 08.11.2021. године. Законом о спорту и Правилником о категоризацији спортских организација и Правилником о одобравању и финансирању програма којима се задовољавају потребе и интереси грађана у области спорта на територији општине Ивањица су јасно дефинисане надлежности, поступак рада и обавезе Комисије за спорт.

Комисија за спорт је приступила категорисању спортских организација, оцењивању и бодовању истих.

28 спортских организација са територије општине Ивањица је пријавило до 20. априла 2022.године. своје годишње програме за финасирање у 2023.години. Комисија за спорт општине Ивањица је увидом у документацију које су поднеле спортске организације извршила категоризацију, оцењивање и бодовање свих годишњих програма и дала предлог да се 19 годишњих програма за 2023. годину финансирају из буџета општине Ивањица. Годишњи програми за 9 спортских организација неће бити финансирани у 2023.години из разлога што спортске организације не поседују довољно финансијских и оперативних капацитета.

Комисија за спорт општине Ивањица је доставила Општинском већу општине Ивањица Предлог Решења о финансирању програма спортских организација на територији општине Ивањица за 2023.годину. Након доношења овог решења општина Ивањица ће са сваком спортском организацијом која буде финансирана из буџета општине потписати Уговор о наменском трошењу средстава, односно обавезама спортске организације при реализацији годишњих програма.

ПРЕДСЕДНИК КОМИСИЈЕ ЗА СПОРТ ОПШТИНЕ ИВАЊИЦА

С А Д Р Ж А Ј

1ОДЛУКAРАСПИСИВАЊУ КОНКУРСА ЗА СУФИНАНСИРАЊЕ ПРОЈЕКАТА КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ОПШТИНЕ ИВАЊИЦА ЗА 2023. ГОДИНУ …........................................................................................................................................................................ стр 1

2. РЕШЕЊЕ О ФИНАНСИРАЊУ ПРОГРАМА СПОРТСКИХ ОРГАНИЗАЦИЈА НА ТЕРИТОРИЈИ ОПШТИНЕ ИВАЊИЦАА ЗА 2023 ГОДИНУ...................................................................................................................................... стр 2

*Издавач:* ОПШТИНА ИВАЊИЦА Венијамина Маринковића 1, 32250 Ивањица

*Одговорни уредник:* Биљана Ранђић, секретар СО-е Ивањица

*Контакт:* тел. 032/664-760, 032/664-762; факс. 032/661-821

*e-maill:* soivanjica@ivanjica.gov.rs

 (ПИБ: 1018886934) (МАТИЧНИ БРОЈ: 07221142) (ТЕКУЋИ РАЧУН: 840-94640-30)